Kinnitatud MTÜ Rakvere Eragümnaasiumi Hariduskogu

 koosoleku protokoll 28.11.2022 nr. 2-2/1

 On eelnevalt antud arvamuse andmiseks

 Kooli nõukogu protokoll 05.09.2022 nr. 2-2/1.2022

 Õpilasesinduse protokoll 25.11.2012 nr. 1

 Õppenõukogu protokoll 30.08.2022 nr. 3-1/4

**RAKVERE ERAGÜMNAASIUMI ARENGUKAVA 2022 - 2025**

**1. Üldsätted**

Rakvere Eragümnaasiumi arengukava on dokument, mis on koostatud lähtudes põhikooli- ja gümnaasiumiseaduse § 67 lõikest 1 ja erakooliseaduse § 7 lõikest 1, millest tulenevalt määratakse arengukavas ka erakooli põhitegevuse ja –idee iseloomustus (arengupritsiibid ja –suunad, pakutava kooliteenuse iseloomustus, kasutatava tööjõu kirjeldus, kaasnevad riskid ja nende vältimise võimalused) ning andmed finantsressursside olemasolu kohta. Arengukava koostamisel tutvuti [Lääne-Viru maakonna haridusvõrgu](https://www.virol.ee/documents/20173326/32914779/L%C3%A4%C3%A4ne-Viru%2Bharidus%2Bl%C3%B5ppraport.pdf/59c832c4-59e9-439f-b76c-988fc18e3b28?version=1.0) ja [Rakvere linna haridusvaldkonna](https://rakvere.ee/documents/821815/18954490/Cumulus_Rakvere%2Blinna%2Bharidusvaldkonna%2Banal%C3%BC%C3%BCs%2Bja%2Bpikaajaline%2Bteenusvajaduse%2Bprognoos_OK_sept%2B2020.pdf/26368ada-18fe-4b74-a659-99ca25f949d3) analüüsidega. Arengukava koostamisel on arvestatud Eesti haridusvaldkonna arengukavas 2021- 2035 sätestatuga.

Arenguprintsiipide ja – suundade määratlemisel on lähtutud sisehindamise tulemustest, erinevates õigusaktides ja raamdokumentides üldhariduskoolile seatud sihiseadest.

Arengukava on koostatud nii, et see seaks kooli tegevusele põhisuunad, mis tagaksid jätkusuutliku tasakaalustatud arengu, aitaksid tulla toime kooli ees seisvate väljakutsete ja muutustega ning tagaksid kooli toimimise ja kvaliteedi õppe- ja kasvatustegevuses, mida koolilt eeldatakse.

Arengukava on aluseks üldtööplaani koostamiseks, milles esitatakse arengukavas olevate arengusuundade realiseerimine läbi konkreetsete tegevuste ja nende tegevuste rakendamise.

Arengukava elluviimine tugineb kooli liikmeskonna initsiatiivil, saavutustahtel ning muutustega kohanemisvõimel. Arengukava tuleb vaadelda muutuva õigusruumi kontekstis ja arvestades, et tulevikus toimuvad muudatused majanduskeskkonnas ja õiguslikus regulatsioonis võivad mõjutada ja muuta kooli prioriteete arengusuundade osas.

Arengukava loob visiooni sellest, kuhu kooliorganisatsiooni liikmed tahavad oma arengus pürgida. Arengukava väljendab seda, milliseid eesmärke kooliorganisatsiooni liikmed soovivad saavutada selleks, et tagada toimiv õppe- ja kasvatusprotsess.

Arengukava on koostatud põhimõttel, et arengut kavandatakse endale.

Arengukavas esitatud eesmärkide saavutamise kohustus on kooli töötajatel ning eesmärkide saavutamist toetavad kooli nõukogu ja pidaja.

**2. Kooli põhitegevuse ja -idee iseloomustus**

**2.1.** **Kooli missioon, visioon, moto, väärtused**

Kooli **missioon** on olla hooliv kool; kool, mis väärtustab iga õpilast ja soovib saavutada tasakaalu kolmes ühenduses: tundeelus, mõtteilmas ja tegudes.

Kool on teadlikult omanäoline oma hoolimises ja turvalistes suhetes säilitada õpilaste individuaalsus ja õpitahe. Koolis toetatakse õppija individuaalset arengut, õpilase ja õpetaja loovust, koostöösuutlikkust, enesearengut.

Kooli **visioon** on vaba, tervikliku, isikupärase ja vastutusvõimelise isiksuse kujunemine.

Kool aitab õpilasel jõuda selgusele oma huvides, kalduvustes ja võimetes ning tagab valmisoleku õpingute jätkamiseks järgneval haridustasemel ja elukestvaks õppeks. Selle protsessi viljaks on vabast tahtest tegutsev inimene, kes leiab oma ainulaadsed seosed maailmaga, oma tegevuse sihid ja kellel on inimlik vastutustunne maailma ja kaasinimeste suhtes.

Kooli moto on **TUNNE, MÕTLE, TAHA.**

**Mõtlemine, tunne ja tahe** on hingejõud.

Nende omavaheline tasakaalustamine on oluline pedagoogiline ülesanne seoses õppetööga erinevas vanuses õpilastega. Mõtlemist, tunnet ja tahet arendavate meetodite mitmekülgne kasutamine arendab võrdväärselt üldpädevusi. Kui mõtlemine ja tunded toimivad viljakalt koos, lisandub mõtlemisse südamesoojus, tekib vaimustus ja tunnetamisrõõm. Kui tahe rakendub tegusal moel, on inimene võimeline looma midagi väärtuslikku. Harmoonilises koostöös annavad mõtlemine, tunded ja tahe inimesele võimaluse maailma sündmustes positiivselt osaleda.

Kooli **põhiväärtusteks** on **hoolivus, loovus, areng**.

**Hoolivus**

Hoolime teineteisest ja märkame teist enda kõrval. Oleme sallivad ja sõbralikud, oleme abivalmid ja paindlikud. Me mõistame, mitte ei mõista hukka, ja näeme käitumise taga inimest. Lähtume lapse eakohasest arengust nii suhtluses kui õppetöös. Loome koolis turvalise, kokkuhoidva ja koostöise õhkkonna. Pühendume teadlikult heade suhete loomisele ja hindamisele kooliga seotud kõigi osapoolte vahel.

**Loovus**

Loovus kui oskus maailma avatult näha, lahendada probleeme uuel viisil, saada algupäraseid tulemusi ja hinnata erinevusi. Tagame loomeprotsessi toetava ja loometulemuste esitamist tagava koolikeskkonna. Hindame ja väärtustame õpilase loovat tegevust. Arvestame, et loovale isikule vajalikud omadused on teadmised ja oskused loova tegevuse valdkonnas, pingutusvalmidus ja kontsentreerumisvõime, motivatsioon, avatus, huvi ja soov uudse järele, mängulisus, mittemugandumine.

**Areng**

Areng kui edasiminek. Oleme arenevad ja arendavad. Läbi arengu toimub uute teadmiste, oskuste ja kogemuste omandamine ning eluks ettevalmistamine. Loome keskkonna, mis toetab arengut. Püüdleme vaba, tervikliku, isikupärase ja vastutusvõimelise isiksuse kujunemise poole.

**2.2. Arengueesmärgid ja põhisuunad.**

**Arengu põhisuunad on:**

1. Koolis on rakendatud õpikäsitus, mis tagab õppijate õpimotivatsiooni. Taotluseks on saavutada koolis õpikäsitus, mis tagaks kõigi õppijate õpitahte sõltumata nende võimekusest, ealistest iseärasustest, kodustest tingimustest, füsioloogilistest eeldustest ja tervislikust seisundist.
2. Koolis töötavad uuendusmeelsed ja pädevad õpetajad. Taotluseks on tagada koolis õpikeskkond, kus igapäevaselt kasutatakse tõhusalt innovaatilisi õppemeetodeid, sh info- ja kommunikatsioonitehnoloogia potentsiaali ning avatud õpikeskkondi.
3. Kool on avatud kogukonnale, mis põhineb ühistele väärtustele ja üksteist toetavale koostööle. Taotluseks on tagada selline koolikultuur, mis tagab kõigi osapoolte rahulolu ja kõigi osapoolte kaasatuse.

**Eesmärgid arengukava perioodiks**:

1. Õpilaste enesetõhusus ja ennastjuhtivus on paranenud tulenevalt erinevate õppetegevuste ja meetmete ning mentorluse rakendamisest.
2. Kõikides vanusegruppides ja kõikides ainevaldkondades omandab senisest suurem osa õpilastest ainealase kõrgtaseme läbi mitmekesisemate ja efektiivsemate õppemeetodite kasutamise.

**2.3. Pakutava koolitusteenuse iseloomustus**

Koolis on võimalik omandada haridus põhihariduse ja üldkeskhariduse tasemel.

Kool on erakooliseaduse tähenduses põhikool ja gümnaasium, mis tegutsevad ühe asutusena.

Koolis toimub õpe statsionaarse ja mittestatsionaarse õppetöö vormis.

**2.4. Kasutatava tööjõu kirjeldus**

Põhikoolis ja gümnaasiumis töötavad õpetajad, kelle kvalifikatsioon ja keelepädevus on vastav õigusaktides ning kutsestandardis sätestatud nõuetele. Õpetajaskond on moodustatud avaliku konkursiga. Koolis töötavad täis- ja osalise tööajaga õpetajad.

**2.5. Kaasnevad riskid ja nende vältimise võimalused**

Kooli pidaja eesmärgiks on finantsmajandusliku tegevuse korraldamine viisil, et tagatud oleks kooli jätkusuutlikkus õppe tagamisel nominaalsele õppeajale vastavaks perioodiks ja õppekavaga ettenähtud mahus. Finantsid on kooli pidaja igapäevase kontrolli all.

Poliitilised otsused võivad mõjutada erakooli rahastamist. Osaleda aktiivselt linna poliitilisi otsuseid mõjutavates töögruppides (volikogu, volikogu komisjonid, erinevad hariduskomisjonid, jne).

Piirkonna elanike arvu vähenemine ja uue loodava riigigümnaasiumi avamine võivad mõjutada õpilaste arvu koolis. Tutvustada oma kooli erinevates sotsiaalmeedia kanalites, tutvustada julgemalt oma kooli edusamme.

**3. Andmed finantsressursside olemasolu ja nende saamise allika kohta vähemalt õppekavaga kehtestatud nominaalsele õppeajale vastavaks perioodiks.**

Kool on kasumit mittetaotlev ettevõte, kus kogu vaba rahavoog suunatakse kooli arengusse.

Põhiliseks tuluallikaks on toetused riigi ja kohalike omavalitsuste eelarvest, laekumised sihtfondidest, annetused ning tulu kooli pidaja tegevusest, mis ei ole seotud kooli tegevusega.

Peamiseks kuluartikliks on õpetajate ja muu personali palgafond, halduskulud, arenduskulud ning õppevahendite ja õpikute soetamise kulud.

**4. Kooli eesmärgid tegevusvaldkondade kaupa**

**4.1. Õppe- ja kasvatustöö alased eesmärgid**

**4.1.1. Õppetöö**

1. Tagamaks õpilaste järjepidev ja õigeaegne õpiülesannete täitmine kasutatakse ülesannete andmisel erinevaid vorme ja kindlaid tähtaegu.
2. Aitamaks tõsta õpilaste õpiülesannete täitmise efektiivsust rakendavad õpetajad diferentseerimist, võimalusel lähtuvad õpilase individuaalsetest huvidest.
3. Tulenevalt õpilaste ennastjuhtivuse kasvust paranevad õppetöö kvaliteedinäitajad.
4. Nii õppetundides kui ka tunnivälise tegevuse kaudu tegeleme teadlikult õpilase ainealaste huvialade laiendamise ja süvendamisega.
5. Lähtumine loovtööde ja uurimistööde teemade valikul õpilase huvidest ning võimetest aitab tõsta õpilase enesetõhusust.
6. Võimaldame igas kooliastmes vajadusel HEV õpilastel õpingute jätkumist meie koolis.

**4.1.2. Tugisüsteemid**

1. Regulaarne õppetöö analüüs tagab tugisüsteemide töö planeerimise igast õpilasest lähtuvalt.
2. Kõik õpilased, kes vajavad, saavad eripedagoogilist ja logopeedilist abi, õpilasi toetavad sotsiaalpedagoog ja psühholoog.
3. Vajadusel on võimaldatud õpet väiksemas grupis.
4. Vajadusel on võimaldatud lisakursusi õpiraskustega õpilastele.
5. Ennastjuhtiva õppija kujundamiseks on tõhustatud gümnaasiumiõpilaste mentorsüsteemi.

**4.1.3. Huvitegevus**

1. Kõikides klassides korraldatakse tunniväliseid klassiüritusi (teatriskäik, ekskursioon, õppekäik, klassiõhtu) õpilaste üldpädevuse arendamiseks.
2. Tunniväliste ettevõtmiste tulemusena arenevad õpilaste üldpädevused (kultuuri- ja väärtuspädevus, sotsiaalne- ja kodanikupädevus, enesemääratluspädevus, suhtluspädevus, ettevõtlikuspädevus) tulenevalt sellest, et neid suunatakse ja juhendatakse ettevõtmise käigus, antakse neile huvidest ja võimetest lähtuvaid ülesandeid.
3. Suureneb gümnaasiumiastme õpilaste arv, kes osalevad kooli tunnivälises tegevuses, huviringides ja huvitegevuses.

**4.1.2. Juhtimine ja personalitöö**

1. Õpetajad tunnevad eneseregulatsiooni toetavaid strateegiaid ja on töötanud välja õpilastele juhendmaterjalid, õpetajatele on toimunud eneseregulatsiooni ja õpioskusi käsitlevad koolitused.
2. Õpetajate koolitustel on käsitletud õppeprotsessi mitmekesistamise ja ümberkorraldamise võimalusi.
3. Õpilastele valikainete (lisaks suunaainete) pakkumisel lähtume vajadusest suurendada õpilaste õpioskusi ja enesejuhtimist.
4. Kooli osalemine programmis „Hea kool“ kindlustab, et kõik tegevused koolis - õpetamine, probleemide lahendamine, suhtlemine - toimuvad läbi hoolimise, loovuse ja arengu.

**4.1.3. Koostöö huvigruppidega**

1. Gümnaasiumi suundade õpe aidates kaasa õpilase huvide kujunemisele ja huvide laiendamisele on mitmekesine tulenevalt koostööst linna ettevõtete ja asutustega: Politseimuuseum, Politsei- ja Piirivalveamet, Päästeamet, Kaitseliit, kristlikud kogudused, Lääne-Viru Arenduskeskus, lisaks Sisekaitseakadeemia ja Viru vangla.
2. Koostöö muusika- ja kunstikooliga Kaur võimaldab laiendada õpilaste tegelemist oma huvialadega.
3. Saavutamaks suurema toetuse lapse kooliõpingutele, kaasata lapsevanemaid kooli ühistegemistesse läbi oma lapse huvitegevuse.

**4.1.4. Õppe- ja töökeskkond**

1. Õppe- ja töökeskkonna ümberkujundamiseks ja värskendamiseks, mis tõstavad õpilaste õpitahet ja rahulolu,
2. viime lõpule peamaja renoveerimise ja klassiruumide kaasajastamise;
3. ehitame ümber kooli õueala, et ilmestada seda ja see muuta lastesõbralikumaks;
4. algklasside maja siseõue ümberehitamine annab võimaluse mitmesuguste tunniväliste tegevuste läbiviimiseks.
5. IT vahendite kasutamine aitab kaasa õppemeetodite ja õppetundide mitmekesistamisele ja õpilaste õpitahte suurendamisele
6. E-õppitundide suurem, aga samas ratsionaalne kasutamine. E-koolitunnid toetavad õpilaste õpioskuste, suhtlemisoskuste ja enesejuhtimisoskuste arenemist.
7. Stuudiumi võimaluste suurem kasutamine (töökavade avalikustamine, eesmärkide jagamine õpilaste ja vanematega, õppematerjalid TERAs, õpilase õpitulemuste enesehindamine)
8. Digiõpikute kasutamine laieneb.
9. Õpilased osalevad erinevates interneti-põhistes projektides.

**5. Kooli arengu eesmärgid ja põhisuunad tervisealastes küsimustes**

Tervishoiutöötaja terviseinfo analüüsi põhjal on olulised järgmised tegevused:

1. Pöörata tähelepanu silmade väsimuse vähendamisele eelkõige arvutiga töötades.
2. Silmade väsimuse vähendamiseks nõuetekohase valgustuse tagamine.
3. Õpetamise metoodikate läbimõtlemise kaudu saavutada õpilaste koolikottide raskuse vähendamine.
4. Koolis, sh kehalise kasvatuse tunnis tekkivate traumade ärahoidmine.
5. Õpilaste tervisekäitumise muutmine ja teadlikkuse suurendamine.